[image: ]
Ekonomsko-birotehnička			
i trgovačka škola – Zadar
ZADAR, Antuna Gustava Matoša 40
MB 00390151 // OIB 04405149472
Tel, fax: 331-022, 331-221
E mail: ekonomska@ebt-zadar.hr
www.ebt-zadar.hr

24. srpnja 2026. godine


OBRAZLOŽENJE UZ POLUGODIŠNJI IZVJEŠTAJ O IZVRŠENJU FINANCIJSKOG PLANA ZA 2026. GODINU


Na temelju Zakona o proračunu (NN br. 87/08, 136/12, 15/15 i 144/21) i Pravilnika o polugodišnjem i godišnjem izvještaju o izvršenju proračuna (NN br. 24/13, 102/17, 1/20 , 147/20 i 85/23) Ekonomsko-birotehnička i trgovačka škola Zadar podnosi Školskom odboru izvještaj o izvršenju financijskog plana za razdoblje od 1. siječnja do 30. lipnja 2026. godine. Obveza izrade izvještaja o izvršenju za svakog proračunskog korisnika proizlazi iz činjenice da je financijski plan (koji je dio proračuna) donesen na razini svakog korisnika i usvojen od strane njegovog upravljačkog tijela, a izvještaj o izvršenju pokazuje ostvarenje tog plana. 

Izvještaj o izvršenju financijskog plana prati jesu li se i kojim iznosima ostvarile planirane pozicije prihoda, primitaka, rashoda, izdataka, viškova i manjkova unutar razdoblja. U prilogu je Izvještaj o polugodišnjem izvršenju financijskog plana za 2026. godinu gdje se nalaze sljedeći tabelarni pregledi: Opći dio godišnjeg izvještaja o izvršenju financijskog plana sadrži Sažetak računa prihoda i rashoda te računa financiranja, Račun prihoda i rashoda po ekonomskoj klasifikaciji, izvorima financiranja i funkcijskoj klasifikaciji, te Posebni dio izvještaja prikazan prema programskoj klasifikaciji. Obrazloženje se sastoji od obrazloženja općeg dijela izvještaja o izvršenju financijskog plana i obrazloženja posebnog dijela izvještaja o izvršenju financijskog plana. Uspoređivani su svi elementi polugodišnjeg izvršenja 2026. u odnosu na polugodišnje izvršenje 2025. te plan 2026. u odnosu na izvršenje 2026. godine. 



1. Uvod – osnovni podaci o školi:

Ekonomsko-birotehnička i trgovačka škola Zadar je javna ustanova srednjeg odgoja i obrazovanja. Osnivač Škole je Zadarska županija (Odluka Ministarstva prosvjete i športa od 1. veljače 2002. godine). 
Škola djeluje u školskoj zgradi izgrađenoj 1972. godine, smještenoj izvan grada, pa većina učenika putuje. Prostor se dijeli s Hotelijersko-turističkom i ugostiteljskom školom. Raspolaže sa 16 specijaliziranih učionica, 7 kabineta za profesore po aktivima, dvorane za tjelesni odgoj, vanjskim igralištem i knjižnicom. Nastava je organizirana u jutarnjoj i poslijepodnevnoj smjeni u petodnevnom radnom tjednu. Nastava, redovna, izborna, dodatna i dopunska, kao i izvannastavne aktivnosti (likovna radionica „ PINEL „ ,školski športski klub „ BROKERI“ i vježbaonica od I – IV razreda, sekcije - literarna, digitalni školski list, čitateljski klub, debatni klub, GLOBE program, Vježbenička tvrtka uz pripremu za natjecanje iz poduzetništva, pripreme za natjecanja i dodatna nastava (u zanimanju prodavač, komercijalist, hrvatski jezik i strani jezici, računovodstvo, TZK i školska foto skupina) izvode se prema nastavnim planovima i programima, koje je donijelo Ministarstvo znanosti, obrazovanja i mladih i Godišnjem planu i programu rada Škole, kao i Školskom kurikulumu. Program izvannastavnih aktivnosti provodi se u suprotnoj smjeni tijekom cijele godine i u njega je uključen velik broj učenika. Škola sudjeluje u više natjecanja na školskoj, gradskoj, županijskoj i državnoj razini, kako u struci (Mladi poduzetnik, Računovodstvo, Vježbenička tvrtka, natjecanje u zanimanju poslovni tajnik, komercijalist, upravni referent i prodavač), tako i u ostalim područjima.

Škola se financira sredstvima Ministarstva znanosti, obrazovanja i mladih (plaće i doprinosi na plaće, druga prava radnika iz Kolektivnog ugovora, naknada za nezapošljavanje osoba s invaliditetom),  te sredstvima Zadarske županije  (materijalni izdaci) kao i vlastitim sredstvima, te sredstvima dobivenim putem EU projekata. 


2. Obrazloženje općeg dijela izvještaja o izvršenju financijskog plana

2.1. Sažetak računa prihoda i rashoda i računa financiranja

Od planiranih prihoda poslovanja za 2026. godinu u iznosu 2.162.016,22 EUR, realizirani su prihodi u iznosu od 1.448.862,94 EUR što iznosi 67,01% planiranih prihoda. 
U odnosu na 2025. godinu indeks izvršenja prihoda iznosi 115,09.

Od ukupno planiranih rashoda za 2026. godinu u iznosu od 2.278.255,22 EUR realizirani su rashodi u iznosu od 1.635.100,96 EUR što iznosi 71,77 % u odnosu na plan.
U odnosu na 2025. godinu indeks izvršenja rashoda iznosi 116,62.

Manjak prihoda i primitaka za pokriće rashoda u sljedećem razdoblju iznosi 63.357,97 EUR.

2.2. Račun prihoda i rashoda prema ekonomskoj klasifikaciji

2.2.1. Prihodi

Ukupni prihodi u 2026. godini iznose 1.448.862,94 EUR od čega se najveći dio prihoda poslovanja odnosi na prihode od Ministarstva znanosti, obrazovanja i mladih. U nastavku su obrazloženi prihodi po skupinama: 

63 – Pomoći iz inozemstva i od subjekata unutar općeg proračuna – u 2026. godini ostvareno je 64,48% u odnosu na planirano. Prihodi se odnose na sredstva Ministarstva znanosti, obrazovanja i mladih za isplatu plaća i materijalnih prava zaposlenika koje su porasle u promatranom razdoblju zbog rasta osnovice za obračun plaće u javnim službama za 2026.  za 9,21%, zatim za naknade troškova za prijevoz učenika s poteškoćama, zalihe menstrualnih potrepština, troškovi za voditelja županijskog stručnog vijeća i međužupanijskog stručnog vijeća u ukupnom iznosu 5.775,22 EUR.

65 – prihodi od upravnih i administrativnih pristojbi, pristojbi po posebnim propisima i naknada – indeks izvršenja u odnosu na planirano iznosi 2.510,25 zbog višestrukog povećanja izdavanja duplikata svjedožbi.				
				 
66 – prihodi od prodaje proizvoda i robe te pruženih usluga i prihodi od donacija – ukupno ostvareni prihodi su manji u odnosu na izvještajno razdoblje prethodne godine zbog smanjenja prihoda od najmova školskog prostora i ukidanja djelatnosti obrazovanja odraslih.

67 – prihodi iz nadležnog proračuna i od HZZO-a temeljem ugovornih obveza – indeks izvršenja u odnosu na 2025. godinu iznosi 275,76, a razlog povećanja je viša stopa ulaganja u tekuće potrebe ustanove i ulaganje u građevinske objekte i opremu.

2.2.2. Rashodi

Ukupni rashodi za izvještajno razdoblje tekuće godine iznose 1.635.100,96 EUR što je povećanje za 16,62% u odnosu na prošlu godinu zbog Rashoda za nabavu nefinancijske imovine (4) koji se odnose na ulaganje u školsku dvoranu i učionice. 

31 – rashodi za zaposlene – ostvareno je 65,48% u odnosu na planirano za 2026. godinu, te 94,88% u odnosu na prošlu godinu. Do smanjenja je došlo zbog ukidanja kontinuiranih troškova 1.1.2025. godine zbog čega su plaće i materijalna prava zaposlenika za prosinac 2024. godine knjiženi na rashode u siječnju 2025. godine, dok su plaća i materijalna prava za prosinac 2025. izravno knjiženi na rashode.

32 – materijalni rashodi – ostvareno je 38,73% više u odnosu na 2025. godinu. Došlo je do povećanja rashoda jer su se u 2026. zbog realizacije mobilnosti Eramsus+ projekata povećali izdatci za službena putovanja, stručno usavršavanje zaposlenika te ostali nespomenuti rashodi poslovanja. Dodatno su se povećali rashodi za uredski materijal te rashodi za materijal i sirovine.

37 – Naknade građanima i kućanstvima na temelju osiguranja – rashodi ove skupine odnose se većim dijelom na isplatu potpore učenicima u sklopu Erasmus+ projekata. Zbog provedbe više mobilnosti u prvoj polovici 2026. godini vidljiv je značajan porast rashoda.

4- Rashodi za nabavu nefinancijske imovine – ostvareno je 54,88% više u odnosu na planirane rashode. Došlo je do povećanja jer je škola imala dodatna ulaganja u sklopu Nacionalnog plana oporavka i otpornosti.

	
2.3. Izvještaj o prihodima i rashodima prema izvorima financiranja

Škola osigurava financijska sredstva iz različitih izvora kako bi unaprijedila obrazovni proces i osigurala kvalitetne uvjete rada. Glavni izvor financiranja su sredstva Ministarstva znanosti, obrazovanja i mladih, kojima se pokrivaju plaće i pripadajući doprinosi, materijalna prava zaposlenika utvrđena Kolektivnim ugovorom te naknade za nezapošljavanje osoba s invaliditetom.
Uz to, škola koristi decentralizirana sredstva Zadarske županije namijenjena pokrivanju materijalnih troškova i održavanju infrastrukture. Osim toga, financiranje se ostvaruje i putem vlastitih prihoda, donacija te sredstava dobivenih iz EU projekata, što omogućava daljnji razvoj škole, modernizaciju nastave i poboljšanje uvjeta za učenike i nastavnike.
Izvor 1 – opći prihodi i primici – Indeks izvršenja u odnosu na prethodnu godinu iznosi 698,84. U njega su uključena sredstva dodijeljena iz nadležnog proračuna za financiranje javnih potreba, organizaciju natjecanja i smotri u školi, e-tehničara te pomoćnika u nastavi, koji se financiraju iz županijskih sredstava, te prihoda za pokrivanje rashoda za dodatna ulaganja na građevinskim objektima. 
Izvor 3 – vlastiti prihodi – indeks izvršenja prihoda u odnosu na 2025. godinu iznosi 33,55, jer je škola prihodovala manje sredstava od najma školskih prostora. 

Izvor 4 – prihod za posebne namjene – indeks izvršenja u odnosu na planirano za 2026. iznosi 90,53, te 191,18 u odnosu na izvršenje prethodne godine. Višak prihoda u odnosu na prošlu godinu se povećao zbog uplata sredstava za Erasmus+ projkte u prošloj proračunskoj godini. 
Izvor 5 – pomoći – Indeks izvršenja prihoda iznosi 61,61 u odnosu na prethodnu godinu, a obuhvaća sredstva iz Državnog proračuna namijenjena za podmirenje rashoda plaća i materijalnih prava zaposlenika škole prema Kolektivnom ugovoru te naknade za nezapošljavanje osoba s invaliditetom. Povećanje indeksa ostvarenja plana rezultat je rasta plaća. Također, u ovu kategoriju uključen je dio sredstava projekta Nacionalnog plana oporavka i otpornosti te dio sredstava za financiranje plaće pomoćnika u nastavi iz projekta Inkluzija te prihodi za troškove prijevoza djece s poteškoćama. 
Izvor 6 – donacije – indeks izvršenja prihoda od donacija u odnosu na plan za 2026. iznosi 40,60, dok indeks izvršenja tekuće u odnosu na prethodnu godinu iznosi 150,62. Škola je primila donacije za organizaciju maturalne zabave, pomoć u pokriću rashoda za organizaciju putovanja te za pokriće troškova prijevoza za natjecanja. 

3. Obrazloženje posebnog dijela izvještaja o izvršenju financijskog plana
Škola kontinuirano ulaže napore u podizanje kvalitete nastave na višu razinu, pri čemu poseban naglasak stavlja na stručno usavršavanje nastavnika, sudjelovanje na seminarima i stručnim skupovima te poboljšanje materijalnih i drugih uvjeta rada. Sve aktivnosti provode se u skladu s Planom i programom škole te u okviru dostupnih mogućnosti.
Uz to, škola nastavlja aktivno sudjelovati u EU projektima, s ciljem daljnjeg razvoja i unaprjeđenja uvjeta rada i školovanja za zaposlenike i učenike.
Posebna pažnja posvećuje se poticanju samoinicijativnosti, marljivosti, odgovornosti i poduzetnosti kod učenika. Kroz sudjelovanje u slobodnim aktivnostima, manifestacijama, natjecanjima, vježbeničkim praksama i školskim projektima, učenici stječu vrijedna iskustva koja ih pripremaju za tržište rada ili nastavak obrazovanja u skladu sa suvremenim gospodarskim zahtjevima.


3.1. Izvještaj o izvršenju financijskog plana 2026. prema ekonomskoj klasifikaciji, programima te izvorima financiranja	

3.1.1. Program 2204 – srednje školstvo standard

Opis programa
Program Srednje školstvo – standard provodi se kroz aktivnosti i projekte:
· A2204-01 Djelatnost srednjih škola
· T2204-04 Hitne intervencije u srednjim školama
· A2204-07 Administracija i upravljanje

DJELATNOST SREDNJIH ŠKOLA
	Program
	Aktivnost
	Planirano 2026
	Izvršenje plana 2026
	Indeks izvršenja plana 2026

	2204
	A2204 – 01
	134.164,05 
	98.907,30
	73,72


Realizirana sredstva namijenjena su pokrivanju materijalnih rashoda škole, koji uključuju troškove prijevoza zaposlenika, službenih putovanja i stručnog usavršavanja, nabavu uredskog materijala te sredstava za čišćenje i higijenu. Dodatno, financiraju se komunalne usluge, troškovi električne energije, održavanje računala te redovito investicijsko održavanje objekata i prostorija. U okviru rashoda obuhvaćeni su i troškovi osiguranja, članarina te ostali izdaci nužni za nesmetano poslovanje škole.
Uz redovne operativne troškove, navedena sredstva omogućuju i ostvarenje dugoročnih ciljeva, uključujući unaprjeđenje radnih uvjeta u školskom prostoru te organizaciju učeničkih izleta, ekskurzija, natjecanja i drugih izvannastavnih sportskih i kulturnih aktivnosti.
HITNE INTERVENCIJE U SREDNJIM ŠKOLAMA
	Program
	Projekt
	Planirano 2026
	Izvršenje plana 2026
	Indeks izvršenja plana 2026

	2204
	T2204-04
	3.590,13
	0,00
	0,00


Sredstva osigurana kroz hitne intervencije namijenjena su za pokriće troškova za radove za zaštitu zidova. 

ADMINISTRACIJA I UPRAVLJANJE
	Program
	Aktivnost
	Planirano 2026
	Izvršenje plana 2026
	Indeks izvršenja plana 2026

	2204
	A2204 – 07
	1.781.900,00
	1.159.420,46
	65,07



Pod aktivnost Administracija i upravljanje nalaze se sredstva za podmirenje rashoda plaća zaposlenika škole, doprinosi iz plaće, rashodi za materijalna prava koja zaposlenici imaju prema Kolektivnom ugovoru te naknada za nezapošljavanje osoba s invaliditetom. 

3.1.2. Program 2205 – srednje školstvo – iznad standarda

Opis programa
Program Srednje školstvo – iznad standarda provodi se kroz aktivnosti i projekte:
· A2205-01 Javne potrebe u prosvjeti
· T2205-04 Kapitalna ulaganja u srednjim školama
· A2205-09 Obrazovanje odraslih
· A2205-12 Podizanje kvalitete i standarda u školstvu
· A2205-22 Natjecanja i smotre  u SŠ
· A2205-34 Projekt e-škole
· T2205-35 Projektna dokumentacija – javne potrebe u SŠ
· A2205-37 Zalihe menstrualnih higijenskih potrepština 
· T2205-45 Ne bacaj otpad u moj dom – EBTŠ

	Program
	Aktivnost/Projekt
	Planirano 2026
	Izvršenje plana 2026
	Indeks izvršenja plana 2026

	2205
	A2205-01
T2205-04
A2205-09
A2205-12
A2205-22
A2205-34
T2205-35
A2205-37
T2205-45
	55.076,58
	24.433,68
	44,36



Pod programom srednje školstvo – iznad standarda nalaze se sredstva za podmirenje rashoda za Javne potrebe u prosvjeti, Kapitalna ulaganja u srednjim školama i Projektna dokumentacija – javne potrebe u SŠ koje se odnose na rashode vezane uz preuređenje školskih prostora, djelatnost Obrazovanja odraslih koja je završena tijekom prve polovice 2026. godine.
U okviru navedenih troškova obuhvaćeni su i izdaci za uslugu E-tehničar, troškove organizacije školskih natjecanja i smotri, zaliha menstrualnih higijenskih potrepština, osiguranih putem Ministarstva rada, mirovinskog sustava, obitelji i socijalne politike. Financiranje se planira kroz tekuće pomoći iz Državnog proračuna, prvenstveno putem Ministarstva znanosti, obrazovanja i mladih. Ova sredstva temelje se na uplatama iz prethodnih godina i namijenjena su financiranju specifičnih programa naknade za prijevoz učenika s posebnim potrebama te financiranje opremanja školskih knjižnica (lektire, stručna i nastavna literatura) i drugih prioritetnih obrazovnih potreba.


3.1.3. Program 4306 – Nacionalni EU projekti

Opis programa
Program Nacionalni EU projekti se sastoji od: 
· T4306-03 Inkluzija – korak bliže društvu bez prepreka faza V.
· T4306-36 Projekt Eramus+ KA121-VET-00020606848 EBTŠ
· K4306-43 Projekt SŠ EBTŠ NPOO

INKLUZIJA – KORAK BLIŽE DRUŠTVU BEZ PREPREKA
	Program
	Projekt
	Planirano 2026
	Izvršenje plana 2026
	Indeks izvršenja plana 2026

	4306
	T4306-03
	33.571,73
	28.685,38
	85,45



Projekt Pomoćnici u nastavi usmjeren je na pružanje podrške integraciji učenika s teškoćama u razvoju u odgovarajuće obrazovne programe osnovnoškolskih i srednjoškolskih ustanova. Cilj projekta je omogućiti uspješniju socijalizaciju učenika te poboljšati njihova obrazovna postignuća i emocionalno funkcioniranje.
Sredstva za projekt osiguravaju se temeljem specifičnih programskih okvira i financijskih mehanizama definiranim od strane vanjske Agencije.

[bookmark: _Hlk193977618]PROJEKT ERASMUS+ KA121-VET-00020606848 EBTŠ
	Program
	Projekt
	Planirano 2026
	Izvršenje plana 2026
	Indeks izvršenja plana 2025

	4306
	T4306-36
	483,00
	0,00
	0,00



U lipnju 2025. godine je potpisan ugovor o dodjeli bespovratnih sredstava za program Erasmus+ mobilnosti pojedinca Projekta 2024-1-HR01-KA121-VET-00020606848 sklopljenog između sudionika „ Zdenka Sršen Juričević“ i Ekonomsko-birotehničke i trgovačke škola Zadar, Ekonomsko-birotehnička i trgovačka škola Zadar je od nositelja projekta Udruge hrvatskih srednjoškolskih ravnatelja zaprimila je dana 09.04.2025 predujam u iznosu 1.934,00 EUR. 

KAPITALNI PROJEKT SŠ. EBTŠ NPOO
	Program
	Projekt
	Planirano 2026
	Izvršenje plana 2026
	Indeks izvršenja plana 2026

	4306
	K4306-43
	132.433,13
	215.267,64
	162,55



U veljači 2025. godine potpisan je sporazum između Zadarske županije i Ekonomsko-birotehničke i trgovačke škole Zadar radi provedbe projekta „Modernizacija i opremanje Ekonomsko-birotehničke i trgovačke škole Zadar“, financiranog iz Nacionalnog plana oporavka i otpornosti. Ukupna ugovorena vrijednost projekta iznosi 378.797,23 EUR. Od toga je 215.267,64 EUR utrošeno na radove prilikom uređenja školskih učionica tijekom prve polovice 2026. godine. 

3.1.4. Program 43067 – Međunarodni EU projekti

Opis programa
Program Međunarodni EU projekti provodi se kroz 2 tekuća projekta:
· T4307-64 Projekt Eramus+ 2025-1-KA121-000338475 EBTŠ
· T4307-71 Projekt Eramus+ 2025-1-KA122-000343891 EBTŠ

PROJEKT ERASMUS+ 2025-1-KA121-000338475 EBTŠ
	Program
	Projekt
	Planirano 2026
	Izvršenje plana 2026
	Indeks izvršenja plana 2026

	4307
	T4307-64
	118.562,60
	99.902,91
	84,26




[bookmark: _Hlk235774678]Prema Ugovoru o dodjeli bespovratnih sredstava za program Erasmus+ Projekta 2025-1- KA121-000338475 EBTŠ sklopljenog između Agencije za mobilnost i programe EU i Ekonomsko-birotehničke i trgovačke škole Zadar, Ekonomsko-birotehnička i trgovačka škola Zadar zaprimila je u prethodnoj godini predujam u iznosu 79.042,40 EUR. Realizacija projekta mobilnosti nastavnog osoblja i učenika usljedila je u 2026. godini kada je realizirana većina troškova. Završetak projekta je 31. kolovoza 2026. kada se podnosi završno izvješće projekta nakon čega slijedi uplata preostalog dijela odobrenih sredstava. 

PROJEKT ERASMUS+ 2025-1-KA122-000343891 EBTŠ
	Program
	Projekt
	Planirano 2026
	Izvršenje plana 2026
	Indeks izvršenja plana 2026

	4307
	T4307-71
	18.474,00
	8.483,59
	45,92



Ekonomsko-birotehnička i trgovačka škola Zadar zaprimila je u 2025. godini predujam u iznosu 14.779,20 EUR na temelju Ugovora između Ekonomsko-birotehničke i trgovačke škole Zadar i Agencije za mobilnost i programe EU. Predujam predstavlja 80% ukupno ugovorene financijske potpore za provedbu projekta, dok će preostali iznos biti primljen nakon uspješno provedenog projekta. Realizacija projekta mobilnosti nastavnog osoblja i učenika usljedila je u 2026. godini kada su realizirani svi troškovi. Završetak projekta je 31. kolovoza 2026. kada se podnosi završno izvješće projekta nakon čega slijedi uplata preostalog dijela odobrenih sredstava. 

4. Obrazloženje posebnih izvještaja

Prema Pravilniku Posebni izvještaji obuhvaćaju dodatne informacije koje nadopunjuju opći i posebni dio izvještaja o izvršenju financijskog plana. Prilikom izrade polugodišnjeg izvještaja o izvršenju financijskog plana obvezan je posebni izvještaj o zaduživanju na domaćem i stranom tržištu novca i kapitala, dok posebni izvještaji mogu sadržavati i izvještaj o danim jamstvima te plaćanjima po protestiranim jamstvima. 

4.1. Izvještaj o zaduživanju na domaćem i stranom tržištu novca i kapitala
Financijskim planom Ekonomsko-birotehničke i trgovačke škole Zadar za 2026. godinu nisu planirani , ni izvršeni primici od financijske imovine i zaduživanja na domaćem i stranom tržištu novca i kapitala.

4.2. Izvještaj o danim jamstvima i plaćanjima po protestiranim jamstvima
U izvještajnom razdoblju škola nije imala danim jamstva i plaćanja po protestiranim jamstvima.


Ravnateljica
Zdenka Sršen-Juričević dipl. oec

